Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Kairon konferenssi kunnostustyöstä Gazassa takasi noin 4,26 mrd. euroa.
Gaza koki valtavaa tuhoa Israelin ja Hamasin 50 päivän sodassa.
Tuhannet osallistuivat Länsimuurilla juutalaisten perinteiseen siunaukseen.
Israelin ja palestiinalaisten viranomai- set keskustelivat keinoista estää -
ebolavirusta kylvämästä tuhoa Israelissa ja palestiinalaisalueilla.
Kairon konferenssi kunnostustyöstä Gazassa takasi noin 4,26 mrd. euroa.
Gaza koki valtavaa tuhoa Israelin ja Hamasin 50 päivän sodassa.
Norjan ulkoministeri Borge Brende korosti, -
että myönnetty raha tuo nopeaa kehitystä -
palestiinalaisten arkielämään.
Osallistujat lupasivat -
noin 5,4 miljardia USA:n dollaria.
Puolet siitä ohjataan Gazan kunnostukseen.
He lupasivat lähettää apunsa mahdollisimman pian, -
jotta voidaan alkaa nopeasti kehittää palestiinalaisten arkielämään.
Kymmenet maat osallistuivat kokoukseen Gazan kunnostuksesta.
Lahjoittajavaltioita olivat mm. Saudi- Arabia, Turkki, Qatar, EU ja USA.
Palestiinalaisten elinkeinoministeri sanoi, että kunnostus alkaa heti, -
vaikka sille ei ole aikataulua, milloin lahjoittajamaat antavat luvatut rahat.
On vaikeaa sanoa, milloin raha saapuu, -
koska rahaa luvanneet osapuolet eivät antaneet maksulle aikataulua.
Mutta seuraamme osapuolten tilannetta -
nopeuttaaksemme maksua.
Toisaalta tiedämme, että raha-asia vie aikaa, -
ja siksi pyrimme käynnistämään ensin nopean, alustavan ohjelman, -
joka alkaa lähikuukausina rahaa odotellessa.
Vaikka Gaza on yhä Israelin ja Egyptin saartama, -
Israel suostui helpottamaan joitakin rajoituksia -
elokuussa saavutetussa tulitaukosopimuksessa.
Egyptin ulkoministeri totesi, että raja-asemien avaus Israeliin -
on elintärkeää Gazan kunnostuksen kannalta.
Vahvistan konferenssin päättäneen, että Gazan kunnostustyön menestys -
riippuu raja-asemien avauksesta Israeliin, -
mikä helpottaa taloudellista ja sosiaalista kehitystä.
Lisäksi kuljetusvapaus näillä asemilla on avun onnistumisen pääedellytys.
USA:n ulkoministeri Kerry ilmoitti 212 milj. dollarin avustuksesta Gazaan.
Hän kutsui sitoutumaan jälleen Lähi-idän rauhaan, -
ja sanoi, että kestävä sopimus Israelin, palestiinalaisten -
ja naapurivaltioiden kesken on saavutettavissa.
Tämän konferenssin ei pidä tuottaa vain rahaa -
vaan myös uudistaa kaikkien sitoumus edistää rauhaa, joka vastaa -
niin Israelin, palestiinalaisten kuin muidenkin Lähi-idän kansojen toiveita.
Lupaan, että presidentti Obama, minä ja USA -
olemme täysin sitoutuneita yrittämään saavuttaa se.
Egypti välitti tulitauon Israelille ja islamisteille 50 päivän sodan jälkeen.
Se kutsui konferenssissa laajempaan rauhansopimukseen, -
joka perustuisi arabialoitteelle, jonka Saudi-Arabia esitti -
arabiliiton huippukokouksessa Beirutissa vuonna 2002.
Israelin torjuma suunnitelma tarjosi täyden tunnustuksen juutalaisvaltiolle,-
jos se luovuttaa kaikki vuoden 1967 sodassa vallatut alueet, -
sekä reilun sopimuksen palestiinalaispakolaisille.
Luotan, että liitytte kaikki kutsuuni jokaiselle äidille, isälle, -
lapselle ja vanhemmalle palestiinalaisalueella ja Israelissa.
Meidän pitäisi kääntää tämä hetki todelliseksi aloitushetkeksi -
saavuttaa rauha, joka varmistaa vakauden ja kukoistuksen -
ja muuttaa unelman yhteiselosta todellisuudeksi.
Se on arabialaisen rauhanaloitteen näky.
Temppelivuorella Jerusalemin poliisi -
ajoi naamioituneet mellakoijat al-Aksaan.
Nämä heittivät kiviä ja ilotulitteita poliiseja päin -
muslimien aamurukousten päätteeksi.
Poliisi tiesi mahdollisista väkivaltaisuuksista -
kerättyään tietoa palestiinalaisista, jotka olivat yöpyneet moskeijassa.
Nuoret keräsivät kiviä ja ilotulitteita ja valmistivat polttopulloja -
vastustaakseen poliisia ja estääkseen juutalaisten tulon Temppelivuorelle.
Mellakoijat pystyttivät esteitä moskeijan sisäänkäynnille, -
jotta ovea ei voida sulkea.
Poliisi onnistui ajamaan mellakoitsijat moskeijaan ja poistamaan esteet.
Lisäksi se telkesi moskeijan ikkunat -
estääkseen mellakoitsijoita heittämästä kiviä ja palopommeja.
Juutalaisia ja turisteja vieraili Temppelivuorella päivän aikana.
Tuhannet osallistuivat Länsimuurilla juutalaisten perinteiseen siunaukseen.
Herran siunaus, hepreaksi Birkat Ha Kohanim, -
vetää paikalle väkeä Israelista ja ympäri maailmaa.
Se pidetään kolmesti vuodessa lehtimajanjuhlassa eli sukkotissa, -
pääsiäisenä, sekä Šavuot-juhlassa, jota vietetään sen muistoksi, -
kun Moosekselle annettiin kymmenen käskyä Siinailla.
Papit eli kohanim johtavat yhteisiä rukouksia -
laulamalla kolme peräkkäistä Raamatun jaetta sana kerrallaan -
erityisessä yhteislaulussa, joka on peräisin temppelin ajoilta.
Tämä on suurin Birkat Kohanim, jossa olen ollut. Täällä on satoja pappeja.
On hienoa nähdä, että papit kaikkialta Israelista ja ulkomailta, kuten minä, -
tulevat yhteen siunaamaan koko Länsimuuria -
sekä koko juutalaisten kansaa. Se on minulle hyvin erityistä.
Länsimuuri on jäänne juutalaisten temppelin ulkomuurista.
Temppeli sijaitsi aivan Temppelivuoren ulkopuolella.
Israelin ja palestiinalaisten viranomaiset keskustelivat eilen -
keinoista estää tappavaa ebolavirusta kylvämästä tuhoa -
Israelissa ja palestiinalaisalueilla.
Pääministeri Netanjahu puhui viruksesta -
hallituksen ja terveysviranomaisten kanssa. Hän sanoi, -
että Israel estää kaikin keinoin ebolan uhreja tulemasta maahan.
Israelin valtio valmistautuu niin hyvin kuin mahdollista siihen, -
että ebolapotilaita tulee maahamme.
Se kuuluu yleiseen pyrkimykseen suojella rajoja -
laittomilta maahanmuuttajilta ja terrorismilta.
Tauti vaikuttaa koko maailmaan, jossa teemme yhteistyötä valtioiden kanssa.
Rajojen suojelemisen lisäksi tartumme lisätoimiin, -
jotta saamme potilaat eristetyksi heti ja hoidetuksi sairaaloissamme.
Toivottavasti se ei ole tarpeen, mutta varaudumme kaikkiin skenaarioihin.
Ebolatapauksia ei ole tullut tietoon Israelissa epidemian alettua.
Nigerialaisturisti, jolla oli epäilyttäviä oireita, -
oli hetken aikaa sairaalassa syys- kuussa, mutta se oli väärä hälytys.
Pääministerin ohjeistuksesta ja yhteis- työssä terveysministeriön kanssa -
sijoitamme paljon joukkoja rajanylitys- paikoille, jotta saamme paikannettua -
ja estettyä tartunnan saaneita matkailijoita tulemasta maahan.
Israel on kristittyjen pyhiinvaeltajien suosittu kohde, myös Afrikasta, -
ja noin 43 000 afrikkalaisturistia on käynyt Israelissa vuonna 2014.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Olen Jonathan Hessen. Hyvää illan jatkoa ja juhlaa. Nähdään huomenna!
Suomennos: Maija Tuukkanen